CELEX: 62018CN0049
Language: ro
Date: 2018-01-26 00:00:00
Title: Cauza C-49/18: Cerere de decizie preliminară introdusă de Tribunal Superior de Justicia de Cataluña (Spania) la 26 ianuarie 2018 – Carlos Escribano Vindel/Ministerio de Justicia

30.4.2018   
            
            
               RO
            
            
               Jurnalul Oficial al Uniunii Europene
            
            
               C 152/6
            
         Cerere de decizie preliminară introdusă de Tribunal Superior de Justicia de Cataluña (Spania) la 26 ianuarie 2018 – Carlos Escribano Vindel/Ministerio de Justicia
   (Cauza C-49/18)
   (2018/C 152/08)
   Limba de procedură: spaniola
   
      Instanța de trimitere
   
   Tribunal Superior de Justicia de Cataluña
   
      Părțile din procedura principală
   
   
      Reclamant: Carlos Escribano Vindel
   
      Pârât: Ministerio de Justicia
   
      Întrebările preliminare
   
   
               1)
            
            
               Principiul general de drept al Uniunii care interzice orice discriminare trebuie interpretat în sensul că nu se opune unei reglementări naționale, și anume articolul 31.Uno din Ley 39/2010, de 22 de diciembre, Presupuestos Generales del Estado para el año 2011 [Legea 39/2010 din 22 decembrie privind bugetul general al statului pentru anul 2011], care a stabilit procente de reducere diferite care s-au dovedit a fi mai oneroase pentru membrii corpului judecătorilor cu remunerații mai mici, obligându-i să depună eforturi mai mari pentru a susține cheltuielile publice? (principiul nediscriminării)
            
         
               2)
            
            
               Principiul general de drept al Uniunii privind menținerea independenței judiciare printr-o remunerare echitabilă, stabilă și proporțională cu funcțiile exercitate de membrii corpului judecătorilor trebuie interpretat în sensul că se opune unei reglementări naționale precum cea din cuprinsul articolului 31.Uno din Ley 39/2010, de 22 de diciembre, de Presupuestos Generales del Estado [Legea 39/2010 din 22 decembrie privind bugetul general al statului], care nu ține seama de natura funcțiilor exercitate, de vechimea în muncă, de relevanța atribuțiilor care le revin acestora și care presupune depunerea unor eforturi mai mari de către membrii cu remunerații mai mici pentru a susține cheltuielile publice? (principiul independenței judiciare)